**Κηφισιά, 15/12/2020**

**Αρ. ΠΡΩΤ. 104**

**Προς:** Πρόεδρο Δημοτικού Συμβουλίου

          Δημοτικούς Συμβούλους

**Κοινοποίηση:** Δήμαρχος Κηφισιάς

                      Δημοτική Επιτροπή Παιδείας

                      Πρόεδρος Σχολικών Επιτροπών

                      Σύλλογοι Γονέων Σχολείων Δήμου Κηφισιάς

                      Σχολικές μονάδες Δήμου Κηφισιάς

**ΑΝΑΚΟΙΝΩΣΗ**

**ΓΙΑ ΤΗΝ ΤΟΠΟΘΕΤΗΣΗ**

**ΤΟΥ ΠΡΟΕΔΡΟΥ ΣΧΟΛΙΚΩΝ ΕΠΙΤΡΟΠΩΝ ΣΤΟ ΔΗΜΟΤΙΚΟ ΣΥΜΒΟΥΛΙΟ**

   Με την παρούσα επιστολή **εκφράζουμε τη διαμαρτυρία μας για την αναφορά του προέδρου των δύο σχολικών επιτροπών κου Κόκκαλη Νικήτα** στην τελευταία διαδικτυακή συνεδρίαση του Δημοτικού Συμβουλίου του Δήμου Κηφισιάς (Παρασκευή 11/12/2020) σύμφωνα με την οποία: *«Στις συνεδριάσεις των Σχολικών Επιτροπών δεν προσέρχονται τα εκλεγμένα μέλη της Ένωσης Γονέων Κηφισιάς καθώς και οι Διευθυντές των σχολείων».*

**Η αναφορά αυτή αντιστρέφει την πραγματικότητα.** **Τα μέλη της Ένωσης Γονέων είναι τα πλέον συνεπή στην παρουσία τους στις συνεδριάσεις αντίστοιχα και οι Διευθυντές των σχολείων.** σε αντίθεση με την πλημμελή παρουσία μελών που ορίζονται από τη Διοίκηση. Η μοναδική συνεδρίαση που δεν συμμετείχαν οι εκλεγμένοι αντιπρόσωποι ήταν τον Αύγουστο 2020.

**Ενδεικτικό για το ποιοι αντιμετωπίζουν με σοβαρότητα τις συνεδριάσεις των σχολικών επιτροπών** είναι το ότι στην τελευταία συνεδρίαση της Δευτεροβάθμιας Σχολικής επιτροπής ο πρόεδρος της κος Κόκκαλης Νικήτας ζήτησε από τα μέλη της να απαντήσουν δια περιφοράς σε 17 θέματα στα οποία συμπεριλαμβάνονται και θέματα με τεχνική μελέτη που απαιτείται συζήτηση μεταξύ των μελών.

**Τα εκλεγμένα μέλη της Ένωσης Γονέων με απόλυτη υπευθυνότητα απαίτησαν την διαδικτυακή συνεδρίαση προκειμένου να παρθούν αποφάσεις έπειτα από συζήτηση. Ο πρόεδρος δεν μπήκε σε θέση ούτε να απαντήσει!!!!!!**

   Ο κος Κόκκαλης  αποφεύγει να αναφέρει τις παρεμβάσεις και τις πρωτοβουλίες της Ένωσης Γονέων Κηφισιάς:

ü **Για την δημιουργία τμήματος στην τεχνική υπηρεσία** που θα έχει αποκλειστική ευθύνη των σχολικών κτιρίων

ü **Για την σύσταση θέσης Αντιδημάρχου Παιδείας** για την πληρέστερη αντιμετώπιση των σχετικών θεμάτων στο δήμο μας (είμαστε ίσως ο μοναδικός δήμος στη χώρα που δεν διαθέτει αντιδήμαρχο Παιδείας).

ü **Για το σχέδιο πλαισίου λειτουργίας των σχολικών επιτροπών** που κατατέθηκε με σκοπό την ταχύτερη επίλυση των προβλημάτων των σχολείων, την ορθή διαχείριση πόρων καθώς και την αποδοτικότητα των διαδικασιών προς όφελος των σχολείων. Αυτό το σχέδιο ο πρόεδρος των σχολικών επιτροπών ποτέ δεν δέχθηκε να θέσει προς συζήτηση.

ü **Για την αναγκαιότητα σχεδιασμού δράσης σε βάθος 10ετίας για τις σχολικές υποδομές** (επεκτάσεις, ανακαινίσεις, αντισεισμικές ενισχύσεις, οικοδόμηση νέων σχολείων). Μια πρόταση που έγινε  ομόφωνα αποδεκτή από όλες τις παρατάξεις - που συμμετείχαν σε συγκέντρωση που οργάνωσε η Ένωσή μας- συζητήθηκε με τον Δήμαρχο, αλλά δυστυχώς ακόμη δεν μπήκε σε υλοποίηση, παρ ότι πέρασαν 16 μήνες.

**Καλούμε τον πρόεδρο των Σχολικών Επιτροπών κο Κόκκαλη Νικήτα να ανακαλέσει την τοποθέτηση του.**

**Αιτούμαστε στον πρόεδρο του Δημοτικού Συμβουλίου να δοθεί η δυνατότητα στην Ένωση Γονέων Κηφισιάς να πάρει το λόγο στην προ ημερησίας διαδικασία της επόμενης έκτακτης ή προγραμματισμένης συνεδρίασης του Δημοτικού Συμβουλίου Κηφισιάς.**

**Από την ίδρυσή της η Ένωση Συλλόγων Γονέων & Κηδεμόνων Κηφισιάς** υπερασπίζεται την Δημόσια & Δωρεάν Παιδεία, διεκδικεί την βελτίωση των σχολικών μονάδων και χώρων του Δήμου μας, την εξασφάλιση κάθε απαιτούμενου υλικοτεχνικού εξοπλισμού προκειμένου για την απρόσκοπτη εξυπηρέτηση της εκπαιδευτικής διαδικασίας. Θα συνεχίσουμε αμερόληπτα στην διεκδίκηση των αναγκαίων πόρων από τους αρμόδιους φορείς.

**Η Ένωση Γονέων Κηφισιάς** έχει πάντα άμεση επικοινωνία με τους Συλλόγους Γονέων όλων των σχολείων, μέλη ή μη μέλη και διεκδικεί για το σύνολο των σχολείων του Δήμου μας – μέλη ή μη μέλη – χωρίς καμία διάκριση και αντιπαράθεση.

**Η Ένωση Γονέων Κηφισιάς** παρακολουθεί και συμμετέχει σε όλα τα προβλεπόμενα όργανα του Δήμου με απόλυτη συνέπεια με στόχο την σωστή λειτουργία τους και το όφελος των σχολείων.

***Πρόεδρος                                                            Γ. Γραμματέας***

***Αρβανιτίδης Βασίλης                                         Παπαλυμπέρη Κατερίνα***

-

**(τηλ. επικοινωνίας 6937.105.194 – 6977.259.576)**